Priidik Prooso

Priidik Prooso (3. veebruar 1877 – 9. november 1952)Priidik Prooso Geni (vaadatud 4.10.2019). oli eesti baptisti vaimulik, Kohila baptistikoguduse üks asutajaid.

Raplamaa taluperemees Prooso jõudis usulisele ärkamisele mõjutatuna 1905. aasta revolutsiooni ajal toimunud talupoegade karistamise mõjul. Ta lõi sidemed Tallinna baptistidega ja hakkas läbi viima palvekoosolekuid. Esmalt toimusid need Kurtna külas Kopli talus, hiljem Kohila lähistel Siimu talus. Esimesed täiskasvanute ristimised toimetati piirkonnas Prooso ja tema kaaslaste kuulutustöö tulemusena nelipühade perioodil 1906. aastal. Samal aastal loodi Kohila baptistikogudus ja Priidik Proosost sai selle esimene kogudusevanem.Koguduse eellugu Kohila Baptistikogudus (vaadatud 4.10.2019).

Kogudus registreeriti ametlikult 1909. aastal, misjärel sai Proosost selle esimene pastor.Koguduse registreerimine Kohila Baptistikogudus (vaadatud 4.10.2019). Tema ametiajal avati koguduse juures 1920. aastal pühapäevakool ja 1923. aastal rajati Kohila raudteejaama lähistele palvemaja.Koguduse hoone valmimine Kohila Baptistikogudus (vaadatud 4.10.2019). Prooso teenis koguduses kuni 1941. aastani, mil tema ametijärglaseks sai Kaljo Raid.

Isiklikku

Priidik Prooso oli abielus Anna-Maria Proosoga (1879–1958). Perekonnas oli kokku 6 last.

Prooso tütretütrepoeg Viljar Liht on samuti baptisti vaimulik ja teenis aastatel 1993–2017 oma vanavanaisa asutatud Kohila kogudust.Pastor Viljar Liht Kohila Baptistikogudus (vaadatud 4.10.2019). Ka tema teine lapselapselaps Erki Tamm on pastor, aastast 2016 Eesti Evangeeliumi Kristlaste ja Baptistide Koguduste Liidu president.

Viited

Kategooria:Eesti baptisti vaimulikud
Kategooria:Sündinud 1877
Kategooria:Surnud 1952